વરસાદને દિલ્હીની ગતિ ફરી એકવાર ધીમી કરી દિધી છે. શુક્રવારે સવારથી જ વરસાદના કારણે રાજધાની અને એનસીઆરના કેટલાક ભાગોમાં જોરદાર ટ્રાફિકજામ થઇ ગયો હતો. સવારે 8.30 વાગ્યા સુધી રાજધાનીમાં 15.6 મિલીમીટર વરસાદ વરસી ચૂક્યો છે. કેટલાક સ્થળોએ પાણી ભરાઇ ગયા હોવાના સમાચાર પણ છે. દિલ્હીના અક્ષરધામ, નોઇડા મોડ, આઇટીઓ અને પટપડગંજમાં ટ્રાફિકની ગતિ ધીમી થઇ ગઇ છે, જેના કારણે ઓફિસે જવા માટે નિકળેલા લોકો રસ્તામાં ફસાઇ ગયા છે. આ ઉપરાંત એનએચ-24માં પરિસ્થિતી એકદમ ખરાબ છે.